text: ঘাটে ঘাটে দুর্নীতি পল্লী বিদ্যুতে - news | news
  প্রকাশিত : নভেম্বর ০৮, ২০১৯, ০৩:২৯
  অভিযোগ আছে চেয়ারম্যানের কাছে অভিযোগ জানালেও তিনি অভিযুক্তদের বিরুদ্ধে কোনো ব্যবস্থা নেন না। উল্টো দুর্নীতিবাজ কর্মকর্তারাই ভালো ভালো সমিতিতে পোস্টিং পাচ্ছেন।আরইবি কর্তৃপক্ষ দুর্নীতির অভিযোগ স্বীকার করলেও তারা দায়ী করছে ঠিকাদার ও স্থানীয় দালালদের। তাদের দাবি- নিজেদের কর্মকর্তা-কর্মচারীদের দুর্নীতি অনেকটাই নিয়ন্ত্রণে রয়েছে। কিন্তু স্থানীয় দালালদের অভিযোগ- শীর্ষ কর্মকর্তাদের টার্গেট সম্পন্ন করতে তাদের দুর্নীতি করতে হচ্ছে।
  এ ছাড়া সমিতির প্রতিটি প্রকল্প থেকে অনেক শীর্ষ কর্মকর্তাকে মোটা অঙ্কের অর্থ ঘুষ দিতে হয়। অন্যথা এসব প্রকল্পের টাকা ছাড় করা থেকে শুরু করে প্রকল্প পাস করাতে তাদের নানা যন্ত্রণা পোহাতে হয়। এই টাকা ওঠাতে তারা ঠিকাদার, লাইনম্যান ও দালালদের কাছ থেকে ঘুষ নেন। আর দালালরা ঘুষ নেয় গ্রাহকদের কাছ থেকে।এসব অভিযোগ প্রসঙ্গে আরইবি চেয়ারম্যান মেজর জেনারেল (অব.) মঈন উদ্দিন সাংবাদিকদের বলেছেন, কিছু অসাধু কর্মকর্তা-কর্মচারী, ঠিকাদার, পরামর্শকের সঙ্গে স্থানীয় দালালরা এসব কাজে জড়িত। আমরা সংস্থার কর্মকর্তা-কর্মচারীদের নিয়ন্ত্রণের চেষ্টা করি। তাদের বিরুদ্ধে অভিযোগ পেলেই তদন্ত হয়; প্রমাণিত হলে শাস্তিও হয়। কিন্তু দালাল ও মধ্যস্বত্বভোগীরা প্রভাবশালীদের আশ্রয়-প্রশ্রয় পায়। তাদের বিষয়ে আমাদের কিছু করার নেই।
  আরইবির দুর্নীতি নিয়ে সংসদীয় কমিটির বৈঠকেও আলোচনা হয়েছে। স্থানীয় পর্যায়ে দুর্নীতি দমন কমিশনের (দুদক) গণশুনানিতেও পল্লী বিদ্যুতের হয়রানি ও ঘুষ বাণিজ্যের বিষয়টি বারবার উঠে আসছে।এ ঘুষ বাণিজ্যে অসন্তোষ বাড়ছে স্থানীয় সংসদ সদস্যদের মধ্যেও। অবস্থা এমন পর্যায়ে দাঁড়িয়েছে- খোদ জনপ্রতিনিধিরাও পল্লী বিদ্যুতের সেবা পেতে হয়রানির শিকার হচ্ছেন। স্থানীয় কর্মীদের অভিযোগ- তাদের বোর্ডের এক শীর্ষ পর্যায়ের কর্তাব্যক্তি কাউকে পাত্তা দেন না।
  দিনাজপুর সমন্বিত জেলা কার্যালয় থেকে ফুলবাড়ী পল্লী বিদ্যুৎ অফিসেও অভিযানকালে গ্রাহক ভোগান্তির অভিযোগ পেয়েছে দুদক। একটি সেচ প্রকল্পে বিদ্যুৎ সংযোগে ব্যাপক অনিয়মের প্রাথমিক তথ্য পেয়েছে ওই টিম।ঠাকুরগাঁওয়ের রানীশংকৈল উপজেলার রাউতনগর গুচ্ছগ্রামের ৩৬০ জন গ্রাহককে বিদ্যুৎ সংযোগ দিতে জনপ্রতি সাত হাজার টাকা ঘুষ নেয়া হয়। গ্রাহকরা ২৫ লাখ টাকা তুলে দিলেন স্থানীয় দালাল হুমায়ুন কবির ও আবদুল হালিমের হাতে। স্থানীয়দের অভিযোগ- দুই দালালের মাধ্যমে ওই টাকা তোলেন রানীশংকৈল পল্লী বিদ্যুৎ সমিতির (আরইবি) একজন কর্মকর্তা। এ ঘটনায় সংশ্লিষ্ট সমিতিতে অভিযোগ জানানো হলে নামকাওয়াস্তে একটি তদন্ত কমিটি গঠন করে পুরো বিষয়টি ধামাচাপা দেয়া হয়েছে।
  এতে ব্যয় ধরা হয়েছে ৬ হাজার ৪২৫ কোটি টাকা। এ ছাড়া ৭০ হাজার পুরনো ও ওভারলোড ট্রান্সফরমার পরিবর্তনের জন্য আরইবি ৭৯৯ কোটি টাকার একটি প্রকল্প বাস্তবায়ন করছে। অভিযোগ আছে- এসব প্রকল্প বাস্তবায়নে টপ টু বটম ঘুষ দিতে হয়।কিছুদিন আগে সংসদীয় স্থায়ী কমিটির এক বৈঠকে কিশোরগঞ্জ-১ আসনের সংসদ সদস্য মো. আতিউর রহমান আতিক বলেছিলেন, বিদ্যুৎ লাইন স্থাপনের কাজ পাওয়া ঠিকাদার খুঁটি স্থাপন ও বাসাবাড়িতে ওয়্যারিং করানোর জন্য টাকা নিচ্ছে।